Gens Ulpis

Az Ulpis család tagjai nem igazán vesznek részt az ország központi politikájában, az új rendszer miatt nem is nagyon tehetnék, hisz kevesen szolgáltak a katonaságban huzamosabb ideig. Ily módon a Gens Ulpis tagjai a provinciális politikát dominálják, 2 provinciában viselnek *praefectus* titulust és 3 provinciában *propraetor* titulust. A család vilniusi központú, általában évente tartanak gyűlést. Ezen kívül minden családtagnak megvan a saját rezidenciája.

.

.

### Nikolaus Ulpis

Ismertebb nevén Nikolaus von Litauen néhány hónapig volt a Balti Királyság kancellárja, mint az Arisztokrata Párt vezetője. A király halála után ő hívta meg a római és ír jogászokat a Vilniusba és hozta létre segítségükkel az új rendszert.

Ő személyesen nem hordoz titulust, viszont vagyona és politikai döntései miatt nevét mindenki ismeri az országban. Nikolaus egy nagy tiszteletet élvező személy.

Nikolaus jelenleg 62 éves.

Az 1820. November 4.-i békével Nikolaust felségárulással vádolták, ezért alkalmatlanná vált a családfői pozícióra. Ezt a titulust legidősebb fia, Benediktas vette át.

.

### Benediktas Ulpis

Nikolaus legidősebb fia, jelenleg 42 éves. 20 évig szolgált a seregben, négy éve szerelt le egy sérülés miatt. Élete során mindig hithű katolikus volt, ezért a protestáns szekularizáció ideje alatt nem tudott részt venni a politikai életben, azonban a király halála után apja javaslatára nevezték ki az egyik legfontosabb provincia, Litvánia *praefectus*ává.

Felesége nem tudott neki gyermeket szülni.

A kormányzóság mellett szenátor is.

.

### Drasius Ulpis

A második fiú a családban. Jelenleg 38 éves, így 4 évvel fiatalabb bátyjánál. Gyengén született, egész életében vézna volt, így a seregben sem szolgált. Mivel ő a második legidősebb fiú, apja őt javasolta *Provincia Livonia* élére, *praefectus*nak.

Drasius felesége néhány hónapja hunyt el.

Drasiust sokan inkompetensnek tartják pozíciójára.

.

.

### Zigmas Ulpis

Zigmas a harmadik fiú és *Provincia Belarusia* *propraetor*ja. Erősen katolikus, egész életében a hadseregben szolgált, jelenleg is szolgál közigazgatási teendői mellett. Zigmas 32 éves, hajadon. Elmondása szerint egész életében "nem volt ideje" feleséget keresni.

1821. májusának elején nevezték ki *aedile catholica*nak.

.

.

.

### Leonardas Ulpis

A negyedik és egyben utolsó fiú, jelenleg 27 éves. Nagyon ambiciózus, *Provincia Livonia* *propraetor*a. Őt nem apja javaslatára nevezték ki, a titulust magának harcolta ki. A hadseregben nem szolgált, azonban a politikai életben nagyon kiismeri magát. Sokan megbízhatatlannak tartják intrikái miatt, azonban az biztos, hogy erősen csörtet céljai felé.

Leonardas magának akarta a családfői címet apja, Nikolaus lelépése után, ezért az utóbbi időben nincs túl jóban legidősebb bátyjával, Benediktasszal.

Benediktashoz hasonlóan Leonardas is szenátor.

.

### Aleksandra Ulpis

A legfiatalabb gyermek, 22 évesen. Szokatlan módon nem Vilniusban, hanem Észtországban, Tallinnban született a család egy látogatása idején. Közel áll legidősebb bátyjához, Benediktashoz, tőle tanult a politikai életről. Szokatlan módon szolgált egy évet a seregben. Édesapja javaslatára lett *Provincia Estonia* *propraetor*a, valamint szenátor.

Aleksandrát 1820. novemberének elején jegyezte el Jahmesz egyiptomi herceg, ezután a leány formálisan lemondott *propraetor*i címéről és Alexandriába költözött.

1821. májusában kinevezték a Közel-Kelet és Észak-Kelet-Afrika *legatum*ának.